blueback
Store norske leksikon,Biologi,Dyreriket,Ryggstrengdyr,Virveldyr,Pattedyr,Rovpattedyr,Caniformia,Selfamilien,Cystophora
Blueback er den nyfødte ungen av klappmyss. Skinnet er blå-sølv-grått på ryggen, sidene gul-hvite. Hårlaget er glatt, tett og glansfullt, og rundt 10–15 mm langt.
Klappmyssens dieperiode varer kun i tre til fem dager. I denne perioden er ungene passive, stort sett bare spiser og sover de. I løpet av denne perioden øker vekten fra rundt 20 kg ved fødselen til 50–60 kg ved avvenning.Sjøl om bluebackene går i vannet og begynner å fange og spise av de dyrene som lever under isen (særlig krepsdyr) få dager etter avvenning, må de i de første månedene tære på energireservene i spekklaget som ble bygd opp under dieperioden. Se hovedartikkel: klappmyss Les mer i Store norske leksikon seler pelsverk ishavsfangst